Angliyaning «Hall Siti» klubi tomonidan tashkil etilgan shou tadbirlaridan birida oddiy muxlis kutilmagan natijaga erishdi. Gap shundaki «Hall Siti» navbatdagi mavsum boshlanishidan oldin muxlislar o‘rtasida maxsus Crossbar Challenge tanlovini o‘tkazgan. Qoidaga ko‘ra, muxlislardan biri chiqib, uzoq masofadan turib darvoza to‘sinini nishonga olishi kerak bo‘lardi. Bu ishni uddalash uchun esa uchta imkoniyat berilgan. Eng qiziq tomoni Jon ismli muxlis uchchala urinishda ham xatoga yo‘l qo‘ymasdan noyob natijaga erishgan.